સુપ્રીમ કોર્ટમાં જમ્મુ અને કાશ્મીર તરફથી એડિશનલ સોલિસિટર જનરલ તુષાર મહેતા હાજર થયા અને તેમણે કહ્યું કે રાજ્યમાં તમામ સુરક્ષા એજન્સીઓ હાલના સમયમાં સ્થાનિક સ્વરાજની ચૂંટણીઓની તૈયારીઓમાં લાગી છે. આ બાજુ કેન્દ્ર સરકાર તરફથી એટોર્ની જનરલ કેકે વેણુગોપાલે કહ્યું કે રાજ્યમાં સપ્ટેમ્બરથી ડિસેમ્બર સુધી આઠ ફેઝમાં સ્થાનિક સ્વરાજની ચૂંટણીઓ થવાની છે. આવામાં કલમ 35એ પર સુપ્રીમ કોર્ટમાં સુનાવણી થાય તો રાજ્યમાં કાયદો વ્યવસ્થા બગડી શકે છે. કેન્દ્ર અને રાજ્ય સરકારની માગણીઓને મંજૂરી કરતા સુપ્રીમ કોર્ટ હાલ સુનાવણી ટાળી છે.